АҞӘА, ажьырныҳәа 26– Sputnik. Беслан Ешба хатәгәаԥхарала инапынҵақәа шышьҭаиҵаз шьақәлырӷәӷәеит Аминистрцәа реилазаара аҳәынҭпротокол аинформациа Аусбарҭа аиҳабы Ельза Ҷанԥҳа.
Беслан Ешба диит ԥхынҷкәын 23 1967 шықәса рзы. 1992 шықәса рзы Асубтропикатә институт далгоит. Занааҭла дынџьныр-технологуп.
1996 — 1999 шш. рзы Аԥсны Ахада аекономикатә зҵаарақәа рзы иабжьагаҩыс дыҟан.
1999 – 2005шш. рзы аҳәынҭеилакы "Аԥсныбылтәы" деиҳабын.
2007 — 2010 шш. рзы —"Универсал-банк" ахантәаҩы.
2013 — 2014 шш.рзы Аԥсны Аԥыза-министр ихаҭыԥуаҩ.
2015 — 2016 шш. рзы ареспубликатә уаажәларратә еилазаара "Аԥсадгьыл" анапхгаҩы.
Нанҳәа 12 2016 шықәса рзы аҩынтә раан Аԥсны аԥыза-министр ихаҭыԥуаҩыс дҟаҵан.